CELEX: 31992S0323
Language: el
Date: 1992-02-07 00:00:00
Title: ΑΠΟΦΑΣΗ αριθ. 323/92/ΕΚΑΧ ΤΗΣ ΕΠΙΤΡΟΠΗΣ της 7ης Φεβρουαρίου 1992 για την περάτωση της διαδικασίας αντιντάμπινγκ όσον αφορά τις εισαγωγές ορισμένων ράβδων και ειδών με καθορισμένη μορφή από χαλυβδοκράματα, καταγωγής Τουρκίας

Avis juridique important

|

31992S0323

ΑΠΟΦΑΣΗ αριθ. 323/92/ΕΚΑΧ ΤΗΣ ΕΠΙΤΡΟΠΗΣ της 7ης Φεβρουαρίου 1992 για την περάτωση της διαδικασίας αντιντάμπινγκ όσον αφορά τις εισαγωγές ορισμένων ράβδων και ειδών με καθορισμένη μορφή από χαλυβδοκράματα, καταγωγής Τουρκίας  

Επίσημη Εφημερίδα αριθ. L 035 της 12/02/1992 σ. 0012 - 0012

ΑΠΟΦΑΣΗ αριθ. 323/92/ΕΚΑΧ ΤΗΣ ΕΠΙΤΡΟΠΗΣ   της 7ης Φεβρουαρίου 1992  για την περάτωση της διαδικασίας αντιντάμπινγκ όσον αφορά τις εισαγωγές  ορισμένων ράβδων και ειδών με καθορισμένη μορφή από χαλυβδοκράματα, καταγωγής Τουρκίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, την απόφαση αριθ. 2424/88/ΕΚΑΧ της Επιτροπής της 29ης Ιουλίου 1988 για την άμυνα κατά των  εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής  Κοινότητας Άνθρακα και Χάλυβα  (1), και ιδίως το άρθρο 9, Κατόπιν διαβουλεύσεων στο πλαίσιο της συμβουλευτικής επιτροπής, που προβλέπεται από την εν λόγω  απόφαση, Εκτιμώντας ότι: (1)  Τον Φεβρουάριο 1990, η Επιτροπή έλαβε καταγγελία που υποβλήθηκε από την European  Confederation of Iron and Steel Industries (Eurofer) εξ ονόματος παραγωγών, η συνολική παραγωγή των  οποίων αποτελεί το μεγαλύτερο μέρος της κοινοτικής παραγωγής των εν λόγω προϊόντων. Η καταγγελία  περιελάμβανε ενδείξεις για την ύπαρξη πρακτικής ντάμπινγκ και σοβαρής ζημίας που προκύπτει από  αυτή, οι οποίες θεωρήθηκαν επαρκείς ώστε να δικαιολογείται η κίνηση διαδικασίας. Η Επιτροπή  ανακοίνωσε δεόντως, με ανακοίνωση η οποία δημοσιεύθηκε στην Επίσημη Εφημερίδα των Ευρωπαϊκών  Κοινοτήτων (2), την έναρξη διαδικασίας αντιντάμπινγκ όσον αφορά τις εισαγωγές στην Κοινότητα  ορισμένων ράβδων που έχουν απλώς ελαθεί ή διελαθεί σε θερμή κατάσταση και υπάγονται στους κωδικούς  ΣΟ ex 7228  30  10, ex 7228  30  30 και ex 7228  30  80, καταγωγής Τουρκίας. (2)  Η Επιτροπή άρχισε την έρευνα ζητώντας από τα ενδιαφερόμενα μέρη και εξακριβώνοντας τα  απαραίτητα στοιχεία για την εκτίμηση του ντάμπινγκ και της ζημίας. (3)  Στις 7 Νοεμβρίου 1991, η Επιτροπή πληροφορήθηκε από τον καταγγέλλοντα ότι απέσυρε την  καταγγελία, λόγω σημαντικών μεταβολών της αγοράς. (4)  Υπ' αυτές τις συνθήκες, η Επιτροπή θεωρεί ότι δεν είναι αναγκαία περαιτέρω έρευνα και ότι η  διαδικασία πρέπει να περατωθεί, ΑΠΟΦΑΣΙΖΕΙ: Άρθρο μόνο Περατώνεται η διαδικασία αντιντάμπινγκ όσον αφορά τις  εισαγωγές ορισμένων ράβδων και ειδών με καθορισμένη μορφή από χαλυβδοκράματα, καταγωγής Τουρκίας.  Βρυξέλλες, 7 Φεβρουαρίου 1992. Για την Επιτροπή  Frans ANDRIESSEN  Αντιπρόεδρος